LIPTOVSKÝ JÁN. Na multifunkčom ihrisku sa konal florbalový turnaj žiakov, v ktorom si zmerali sily družstvá z Liptovského Jána z Važca. Zvíťazilo domáce A družstvo, ktoré sa tento rok prebojovalo až na krajskú súťaž.
Na fotografii spolu s trénerom Jánom Brziakom (vľavo), ktorý je zároveň školníkom v jánskej škole a bubeníkom v Mestskom dychovom orchestri. Na fotografii vpravo pohľad do školskej telocvične v Liptovskom Jáne, kde sa v ten istý deň uskutočnil jumping maratón s Peťou Mičudovou.
Na 15 trampolínach si zaskákalo od 15. do 18. hodiny asi tridsať záujemcov od 10 do 50 rokov. Boli medzi nimi aj ruské lyžiarske reprezentantky, ktoré boli v Liptovskom Jáne na sústredení.
A do tretice bol v L. Jáne aj futbalový turnaj Old Boys, v ktorom si zahrali domáci starí páni s mužstvami z Levíc a zo Serede. Vyhrali Levičania.